Jo bedre vi bliver til at gemme energi fra f.eks. vind og sol, jo nemmere bliver omstillingen til grøn energi.

For solen skinner kun nogle gange, og vinden blæser ikke hele tiden.

Forskerne kan balancere energien fra f.eks. sol og vind i laboratoriet, men GreenLab Skive er de første, der balancerer energisystemet i fuld skala Steen hintze, greenlab skive

Derfor er omdrejningspunktet i erhvervsparken GreenLab Skive et anlæg, som kan omdanne vindenergi til gas, der herefter kan blive lagret på det eksisterende naturgasnet.

Det er Danmarks første fuldskalaanlæg for opgradering af biogas og metanisering, og man arbejder med de nyeste lagringsteknologier, fortæller direktør på projektet, Steen Hintze.

- Forskerne kan balancere energien fra f.eks. sol og vind i laboratoriet, men GreenLab Skive er de første, der balancerer energisystemet i fuld skala, siger han.

De vedvarende energikilder samarbejder

Når vi i Danmark har overskudsenergi fra vores vindmøller sender vi den til fx Tyskland og køber den så tilbage igen, når vi skal bruge den.

2050-mål Regeringens langsigtede mål er, at Danmark i 2050 skal uafhængige af fossile brændsler: Kul, olie og naturgas. Kilde: Energi, Forsynings og Klimaministeriet

Det er nemlig svært at gemme vindenergien effektivt.

Men det vil erhvervsparken gøre op med.

Energien fra vedvarende energi skal udnyttes bedre, og de forskellige energikilder skal arbejde sammen om et “power-to-gas”-anlæg som bliver parkens kerne.

På den måde bliver alt energien omdannet til gas, som kan bevæge sig i det eksisterende naturgasnet i Danmark.